מה הסימן הראשון על הגוף שמעיד - נדבקתם בסיפיליס?
אצל חולי איידס שכיחות המחלה גבוהה עד פי 5, בשל הקלות בה חודר החיידק לגוף הלוקה בכשל חיסוני. גם אלה שנדבקו במחלות מין אחרות פגיעים יותר להדבקה בחיידק.
סיפיליס לא עובר דרך מושבי אסלה, ידיות דלתות, בריכות שחיה, אמבטיות, מקלחות, בגדים, או אכילה מסכו"ם או כלי אוכל משותפים.
המחלה מתחלקת לשלושה שלבים. בשלב הראשון (10 עד 90 יום מההדבקה) מופיע נגע בודד הקרוי שאנקר, או מספר נגעים כאלה. הנגע נוקשה, עגול, קטן ואינו מכאיב, ומופיע בנקודת החדירה של החיידק לגוף. הנגע מופיע למשך שלושה עד שישה שבועות, ומתרפא ללא טיפול. עם זאת, אם אין מתחילים בטיפול מתאים, הזיהום מתקדם לשלב הבא.
השלב השלישי של המחלה מופיע כשהנגעים נעלמים. בלי טיפול, האדם הנגוע ימשיך לשאת את המחלה עד שהחיידק יגרום להרס איברים שונים ובהם מערכת העצבים, עיניים, לב, כלי דם, כבד, עצמות ומיפרקים - ואף המוח. הרס האיברים עשוי להתרחש גם שנים אחרי ההדבקה, ויתבטא בשיתוק, אובדן תחושה, עיוורון ודמנציה. הפגיעה הזו כה חמורה, עד שהיא מסתיימת במוות.
חיידק הסיפיליס עלול להדביק גם את העובר ברחם, מה שעלול להביא ללידת ילוד מת, או למוות זמן קצר לאחר הלידה. תינוק שנדבק מאמו בחיידק עלול תחילה לא לגלות תסמינים כלל, אולם ללא טיפול מיידי הוא יפתח סיבוכים קשים בתוך מספר שבועות ובהם שיתוקים, פרכוסים ומוות.
עם הופעת הנגע נוטל הרופא דגימה ושולח אותה לבדיקה תחת מיקרוסקופ. אם החיידק נמצא בנגע, הוא ייראה בעדשות המיקרוסקופ. דרך נוספת כדי לקבוע האם אדם נדבק במחלה היא באמצעות בדיקת דם: הבדיקה מודדת נוגדנים שהופיעו בגוף כנגד המחלה. מאחר שהחיידק גורם לנזק קשה לעובר, מומלץ על כל הנשים לעבור בדיקה לאבחון המחלה.
קל לטפל בסיפיליס בשלבים הראשונים – עד שנה מרגע ההדבקה - וזאת באמצעות זריקת אנטיביוטיקה לתוך השריר. לא קיימות תרופות ביתיות היעילות לטיפול במחלה. לאלה המחליפים בני זוג ומקיימים יחסי מין לא מוגנים ומין אוראלי, מומלץ להיבדק מספר פעמים בשנה.
מה עלול לקרות לכם בין הסדינים?